Só lyk Covid-19-getalle in GautengNooddienswerkers by ŉ mobiele toetseenheid in Yeoville, Johannesburg (3 April 2020) (Foto: AP Photo/Shiraaz Mohamed) Die departement van gesondheid in Gauteng het Sondag ŉ uiteensetting gegee van die verspreiding van die nuwe koronavirus (Covid-19) in die provinsie. Altesaam 813 persone het reeds positief getoets vir die virus in Gauteng. Johannesburg – 467 gevalle Tshwane – 92 gevalle Wes-Rand – 30 gevalle Sedibeng – 6 gevalle Ekurhuleni – 141 gevalle Distrik onbekend – 77 Drie persone het in die provinsie gesterf. Woordvoerder Kwara Kekana het gesê die provinsiale departement benadruk die boodskap deur die minister van gesondheid, dr. Zweli Mkhize, oor die aanbeveling en gebruik van lapmaskers vir die algemene publiek. “Gesigmaskers word aanbeveel as bykomend tot die riglyne vir goeie higiëne en sosiale distansiëring. Die gesigmasker moet nooit bemark word as ŉ primêre voorkomingstrategie nie en moet altyd saam met handewas en sosialedistansiëringsmaatreëls aangewend word,” het Kekana bygevoeg. Hy het gesê gesigmaskers word vir die algemene publiek aanbeveel sodat N95-maskers beskikbaar kan wees vir gebruik deur mediese personeel wat op die voorste linies staan in die stryd teen Covid-19. Mkhize het gesê daar is voldoende bewyse dat die gebruik van ŉ lapmasker beduidend die moontlikheid verminder dat die virus oorgedra kan word. Kekana het die volgende riglyne gegee wanneer lapmaskers gebruik word: Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.